Það er réttur barns að vera heima þegar það er veikt , t.d. með hita eða almenna vanlíðan . Veikt barn getur smitað önnur börn sem kallar á fjarvistir bæði barna og foreldra . Einnig eru líkur á að starfsfólk geti smitast . Leikskólinn er ætlaður fullfrískum börnum sem geta tekið þátt í öllu starfi leikskólans , jafnt inni sem úti . Útivera er hluti af starfsemi leikskólans og börnum mjög mikilvæg til að hreinsa lungu , styrkja og efla líkamann . Þess vegna er stefnt að því að hvert barn fari í útiveru að minnsta kosti einu sinni á dag . Hafa ber í huga að það er ekki hægt að fyrirbyggja veikindi með inniveru , það stangast á við stefnu leikskólans um útiveru barna .